U-I-201/08, Up-2130/08
Natisni
Opravilna št.:
U-I-201/08, Up-2130/08
Datum odločitve:
28. 1. 2009
ECLI:
ECLI:SI:USRS:2009:U.I.201.08
Akt:
Ustavna pritožba zoper sodbo Upravnega sodišča št. U 293/2008 z dne 14. 5. 2008
Zakon o upravnem sporu (Uradni list RS, št. 105/06) (ZUS), 73. do 95. čl.
Zakon o denacionalizaciji (Uradni list RS, št. 27/91-I, 31/93, 65/98 in 66/2000) (ZDen), 44. in 85. čl.
Odlok o načinu določanja vrednosti kmetijskih zemljišč, gozdov in zemljišč, uporabljenih za gradnjo, v postopku denacionalizacije (Uradni list RS, št. 16/92 in 21/92) 
Pravilnik o merilih in načinu za ugotavljanje vrednosti stanovanj in stanovanjskih hiš ter sistemu točkovanja (Uradni list SRS, št. 25/81 in Uradni list RS, št. 65/99)
Navodilo o merilih za ocenjevanje vrednosti podržavljenih premičnin, nepremičnin, podjetij oziroma premoženja (Uradni list RS, št. 23/92 in 26/2000)
Izrek:
Ustavna pritožba zoper sodbo Upravnega sodišča št. U 293/2008 z dne 14. 5. 2008 se zavrže.
Pobuda za začetek postopka za oceno ustavnosti 73. do 95. člena Zakona o upravnem sporu (Uradni list RS, št. 105/06) in 44. ter 85. člena Zakona o denacionalizaciji (Uradni list RS, št. 27/91-I, 31/93, 65/98 in 66/2000) in pobuda za začetek postopka za oceno ustavnosti in zakonitosti Odloka o načinu določanja vrednosti kmetijskih zemljišč, gozdov in zemljišč, uporabljenih za gradnjo, v postopku denacionalizacije (Uradni list RS, št. 16/92 in 21/92), Pravilnika o merilih in načinu za ugotavljanje vrednosti stanovanj in stanovanjskih hiš ter sistemu točkovanja (Uradni list SRS, št. 25/81 in Uradni list RS, št. 65/99) ter Navodila o merilih za ocenjevanje vrednosti podržavljenih premičnin, nepremičnin, podjetij oziroma premoženja (Uradni list RS, št. 23/92 in 26/2000) se zavržeta.
Evidenčni stavek:
Ustavno sodišče zavrže ustavno pritožbo, če zoper izpodbijani posamični akt niso izčrpana vsa redna in izredna pravna sredstva.
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.5.51.1.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude.
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.5, 55.b.1.5, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov, ustavna pritožba
Vrsta akta:
zakon
Vlagatelj:
Jessica Perles Crimmins, ZDA
Datum vloge:
22. 7. 2008
Vrsta odločitve:
sklep
Vrsta rešitve:
zavrženje
Dokument:
US28545
Dokument v PDF obliki:
U-I-201-08, Up-2130-08.pdf
82 KB
Prenesite datoteko
U-I-201/08-5
Up-2130/08-5
28. 1. 2009
SKLEP
Ustavno sodišče je v postopku za preizkus pobude in ustavne pritožbe Jessice Perles Crimmins, Združene države Amerike, in Elizabethe Perles, Republika Avstrija, ki ju zastopa Bojana Ozimek, odvetnica v Ljubljani, na seji 28. januarja 2009
sklenilo:
1. Ustavna pritožba zoper sodbo Upravnega sodišča št. U 293/2008 z dne 14. 5. 2008 se zavrže.
2. Pobuda za začetek postopka za oceno ustavnosti 73. do 95. člena Zakona o upravnem sporu (Uradni list RS, št. 105/06) in 44. ter 85. člena Zakona o denacionalizaciji (Uradni list RS, št. 27/91-I, 31/93, 65/98 in 66/2000) in pobuda za začetek postopka za oceno ustavnosti in zakonitosti Odloka o načinu določanja vrednosti kmetijskih zemljišč, gozdov in zemljišč, uporabljenih za gradnjo, v postopku denacionalizacije (Uradni list RS, št. 16/92 in 21/92), Pravilnika o merilih in načinu za ugotavljanje vrednosti stanovanj in stanovanjskih hiš ter sistemu točkovanja (Uradni list SRS, št. 25/81 in Uradni list RS, št. 65/99) ter Navodila o merilih za ocenjevanje vrednosti podržavljenih premičnin, nepremičnin, podjetij oziroma premoženja (Uradni list RS, št. 23/92 in 26/2000) se zavržeta.
Obrazložitev
1. Upravna enota Ljubljana je z delno odločbo ugodila zahtevi za denacionalizacijo lastninskih deležev na dveh nepremičninah, podržavljenih pokojnemu Paulu Perlesu, zahtevek za denacionalizacijo lastninskih deležev na drugih treh nepremičninah pa je zavrnila. Prav tako je zavrnila zahtevo za denacionalizacijo deležev na nepremičninah, podržavljenih Antonu Gabrielu Perlesu. To odločitev sta ustavni pritožnici izpodbijali tako s pritožbo, ki jo je Ministrstvo za okolje in prostor zavrnilo, kot tudi s tožbo v upravnem sporu. Upravno sodišče je njuno tožbo zavrnilo s sodbo, ki jo pritožnici izpodbijata z ustavno pritožbo.
2. Pritožnici se z izpodbijano odločitvijo ne strinjata. Hkrati predlagata tudi oceno ustavnosti določb 73. do 95. člena ZUS-1, ki urejajo postopek s pritožbo in postopek z revizijo v upravnem sporu, 44. člena ZDen, ki določa način vrednotenja podržavljenega premoženja in za ugotavljanje vrednosti posamezne vrste premoženja določa uporabo podzakonskih predpisov, ter 85. člena ZDen, ki vsebuje pooblastila za izdajo podzakonskih predpisov za vrednotenje podržavljenega premoženja. Vlagata tudi pobudo za začetek postopka za oceno ustavnosti in zakonitosti Odloka o načinu določanja vrednosti kmetijskih zemljišč, gozdov in zemljišč, uporabljenih za gradnjo, v postopku denacionalizacije, Pravilnika o merilih in načinu za ugotavljanje vrednosti stanovanj in stanovanjskih hiš ter sistemu točkovanja ter Navodila o merilih za ocenjevanje vrednosti podržavljenih premičnin, nepremičnin, podjetij oziroma premoženja, ki določajo vrednotenje podržavljenega premoženja, ki se vrača v postopku denacionalizacije.
3. Ustavno sodišče je ustavno pritožbo zavrglo, ker pravna sredstva niso izčrpana (1. točka izreka tega sklepa). Razloge za takšno odločitev je Ustavno sodišče sprejelo v sklepu št. Up-2394/07 z dne 18. 12. 2007 (Uradni list RS, št. 122/07 in OdlUS XVI, 122).
4. Pobudo za začetek postopka za oceno ustavnosti oziroma zakonitosti predpisa lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
5. V primerih, ko izpodbijani predpis ne učinkuje neposredno, se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo pod pogoji iz 50. do 60. člena ZUstS (glej sklepa Ustavnega sodišča št. U-I-275/07 z dne 22. 11. 2007, Uradni list RS, št. 110/07 in OdlUS XVI, 82 ter št. U-I-251/07 z dne 10. 1. 2008, Uradni list RS, št. 6/08 in OdlUS XVII, 2). Ker pobudnici nista izčrpali pravnih sredstev je Ustavno sodišče pobudo zavrglo (2. točka izreka tega sklepa).
6. Ustavno sodišče je sprejelo ta sklep na podlagi pete alineje prvega odstavka 55.b člena in tretjega odstavka 25. člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnice in sodniki mag. Marta Klampfer, mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik
z a n j
dr. Ciril Ribičič
Podpredsednik